laion/Wikipedia-Exotic huggingface dataset:
ჯულიან კასაბლანკასი

ჯულიან ფერნანდო კასაბლანკასი (ინგლ. Julian Fernando Casablancas; დ. 23 აგვისტო, 1978, ნიუ-იორკი, აშშ) — ამერიკელი მუსიკოსი, როკ-ჯგუფის, The Strokes-ის, წამყვანი ვოკალისტი და მთავარი კომპოზიტორი. The Strokes-სთან ერთად ჩაწერილი აქვს ექვსი სტუდიური ალბომი. კასაბლანკასმა 2009 წელს გამოუშვა სოლო ალბომი Phrazes for the Young. ამასთან, ექსპერიმენტულ ბენდ The Voidz-თან ერთად გამოშვებული აქვს ორი ალბომი. მანჰეტენის დუაითის სკოლაში გიტარისტ ნიკ ვალენსისა და დრამერ ფაბრიციო მორეტისთან შეხვედრის შემდეგ ჯგუფმა დაიწყო მუსიკით ექსპერიმენტირება. ჰემონდ ჯუნიორის დამატების შემდეგ The Strokes ოფიციალურად ჩამოყალიბდა. მათმა სადებიუტო ალბომმა – Is This It – კრიტიკოსებისგან დადებითი შეფასებები დაიმსახურა და კასაბლანკასი და ბენდი ვარსკვლავებად აქცია. ჯულიან კასაბლანკასი იყო ბენდის საწყისი ალბომების – მათ შორის, 2003 წელს გამოშვებული Room On Fire-სა და 2005 წელს გამოშვებული First Impressions Of Earth-ის, – მთავარი კომპოზიტორი და სულისჩამდგმელი. ექვსწლიანი წყვეტის შემდეგ, The Strokes 2011 წელს Angles-ით ბრუნდება, ხოლო 2013 წელს გამოუშვებს Comedown Machine-ს, ორივე ამ ალბომში კასაბლანკასი მეტად კოლაბორაციულ მიდგომებს იყენებს და სადავეებს თმობს. კასაბლანკასი ბენდთან ერთად არაფერს არ ქმნის 2020 წლამდე, როდესაც ბენდი ჩაწერს The New Abnormal-ს, ალბომს, რომელმაც ბენდს გრემის პირველი ჯილდოც მოუტანა, ნომინაციაში „საუკეთესო როკ-ალბომი“. 2013 წლიდან კასაბლანკასი ექსპერიმენტული როკ ბენდის, The Voidz-ის, სოლისტად გვევლინება. ბენდს დღემდე გამოშვებული აქვს ორი სტუდიური ალბომი, Tyranny (2014) და Virtue (2018). The Voidz წარმოადგენს კასაბლანკასის სურვილს, გადაუხვიოს კომერციული მუსიკიდან და ახალ თემებს შეეხოს. სხვადასხვა დროს უმუშავია ისეთ შემსრულებლებთან, როგორებიც არიან: The Lonely Island (2009) და Daft Punk (2013, ალბომზე Random Access Memories). Daft Punk-თან ერთად შესრულებულმა სიმღერამ, Instant Crush-მა, საფრანგეთისა და შვედეთის მუსიკალურ ჩარტებში 29-ე და 37-ე ადგილები დაიკავა. ამასთან, იგი შევიდა გაერთიანებული სამეფოს სინგლების ჩარტებში 198-ე, ხოლო აშშ-ს ბილბორდებში 16-ე ადგილით. Random Access Memories გახდა წლის საუკეთესო ალბომი. ↑ 1.0 1.1 Deutsche Nationalbibliothek Record #135240433 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ Person Profile // კინოფილმების ინტერნეტ-მონაცემთა ბაზა — 1990. <a href="https://wikidata.org/wiki/Track:Q37312"></a> ↑ https://web.archive.org/web/20120118083412/http://www.themodernage.co.uk/julianx.html ↑ https://www.britannica.com/topic/the-Strokes#ref1088912 ↑ https://www.grammy.com/news/2021-grammys-complete-winners-nominees-list ↑ https://lescharts.com/showitem.asp?interpret=Daft+Punk+feat.+Julian+Casablancas&titel=Instant+Crush&cat=s ↑ https://swedishcharts.com/showitem.asp?interpret=Daft+Punk+feat.+Julian+Casablancas&titel=Instant+Crush&cat=s ↑ https://www.zobbel.de/cluk/130601cluk.txt ↑ https://www.billboard.com/artist/daft-punk/chart-history/hbu/ ↑ https://web.archive.org/web/20140128213111/http://www.grammy.com/news/daft-punk-pharrell-and-macklemore-ryan-lewis-heist-the-grammys
შავლოხაშვილი

საკუთარი სახელი შავლოხაშვილი შეიძლება აღნიშნავდეს ერთ-ერთ შემდეგ პიროვნებათაგანს: თენგიზ შავლოხაშვილი — კომპოზიტორი, დირიჟორი, პედაგოგი რევაზ შავლოხაშვილი — პოლიციის თანამშრომელი, პოლიტიკოსი
შალუტაშვილი

საკუთარი სახელი შალუტაშვილი შეიძლება აღნიშნავდეს ერთ-ერთ შემდეგ პიროვნებათაგანს: გიორგი შალუტაშვილი — რეჟისორი ნადეჟდა შალუტაშვილი — თეატრმცოდნე
შამანაური

საკუთარი სახელი შამანაური შეიძლება აღნიშნავდეს ერთ-ერთ შემდეგ პიროვნებათაგანს: არმაზ შამანაური — პოლიტიკოსი ნაზი შამანაური — ჟურნალისტი
შერმადინი

საკუთარი სახელი შერმადინი შეიძლება აღნიშნავდეს ერთ-ერთ შემდეგ პიროვნებათაგანს: გიორგი შერმადინი — კალათბურთელი ნიკა შერმადინი — ფეხბურთელი ნინი შერმადინი — მომღერალი
შიოლაშვილი

საკუთარი სახელი შიოლაშვილი შეიძლება აღნიშნავდეს ერთ-ერთ შემდეგ პიროვნებათაგანს: დიმიტრი (შიოლაშვილი) — საქართველოს მართლმადიდებელი ეკლესიის მღვდელმთავარი ირაკლი შიოლაშვილი — იურისტი, პოლიტიკოსი ირაკლი შიოლაშვილი — საქართველოს კათოლიკოს-პატრიარქ ილია II-ის ერისკაცობის სახელი და გვარი ირმა შიოლაშვილი — პოეტი, მთარგმნელი
შუღლიაშვილი

საკუთარი სახელი შუღლიაშვილი შეიძლება აღნიშნავდეს ერთ-ერთ შემდეგ პიროვნებათაგანს: დავით შუღლიაშვილი — ეთნომუსიკოლოგი, ლოტბარი მიხეილ შუღლიაშვილი — კომპოზიტორი, პედაგოგი
ბოდაველი

საკუთარი სახელი ბოდაველი შეიძლება აღნიშნავდეს ერთ-ერთ შემდეგ პიროვნებათაგანს: დავით ბოდაველი — სპორტსმენი (ძიუდო, სამბო) მინდია ბოდაველი — სპორტსმენი (სამბო)
სამგზავრო ვაგონი

სამგზავრო ვაგონი — ვაგონის ტიპი, რომელიც შეიძლება იყოს, როგორც საერთო (მგზავრთა გადასაყვანი, ვაგონ-რესტორანი, საფოსტო, საბარგო, ელექტროსადგურები და სხვა), ისე სპეციალური დანიშნულების (სამოსამსახურო, სანიტარული, ვაგონ-ლაბორატორია, ვაგონ-კლუბი და სხვა). სამგზავროს მიაკუთვნებენ აგრეთვე ტრამვაისა და მეტროპოლიტენის ვაგონებს. საერთო დანიშნულების ვაგონი შეიძლება იყოს კუპეებიანი (რბილი და მაგარი) ან უკუპეებო. თანამედროვე ვაგონს აქვს მთლიანლითონური კონსტრუქციის მზიდი ძარა, სავენტილაციო და ელექტროგანათების, ელექტრული ან წყლით გათბობის სისტემები, აგრეთვე დანადგარებიც, რომელთა დანიშნულებაა ცხელი წყლით მომარაგება და სასმელი წყლის გაცივება. დიზელ- და ელექტრომატარებლებს აკომპლექტებენ მატორიანი და მისაბმელი ვაგონებით. ქართული საბჭოთა ენციკლოპედია, ტ. 4, თბ., 1979. — გვ. 264-265.
სატვირთო ვაგონი

სატვირთო ვაგონი — ვაგონის ტიპი, რომელიც შეიძლება იყოს, როგორც უნივერსალური (დახურული, ნახევარვაგონი, პლატფორმა, ცისტერნა, იზოთერმული და სხვა), ისე სპეციალური (გონდოლა, ტრანსპორტიორი, ცემენტის, ფქვილის, ბიტუმის, ცოცხალი თევზის, რძის, ღვინის, სპირტის გადასაზიდი ვაგონები და სხვა). დახურული ვაგონებით ზიდავენ ძვირადღირებულ და ისეთ ტვირთს, რომელსაც სჭირდება ატმოსფერული ზემოქმედებისაგან დაცვა. გავრცელებულია 60 და 62 ტვირთამწეობის 4-ღერძიანი დახურული ვაგონები. საწარმოო ტრანსპორტის სატვირთო ვაგონებს მიაკუთვნებენ დუმპკარს, წიდასაზიდს, ვაგონეტს და სხვა. საწარმოო ვაგონების უმრავლესობა ვიწროლიანდიანია. სატვირთო ვაგონების ძირითადი ტექნიკურ-ეკონომიკური პარამეტრებია: ტვირთამწეობა, ღერძების რაოდენობა, კუთრი ფართობი (ვაგონის იატაკის სასარგებლო ფართობის შეფარდება ტვირთამწეობასთან) და ხაზოვანი ზომები. ყველა ტიპის ვაგონის ძირითადი ელემენტებია (კვანძები): სავალი ნაწილი, ძარა, დარტყმა-წევის ხელსაწყოები და მუხრუჭი. ძარას საყრდენია სავალი ნაწილი, რომელიც ვაგონს მიმართავს რკინიგზის რელსებზე. ამასთან, საჭირო სიჩქარის განვითარებისას უზრუნველყოფს მოძრაობის უსაფრთხოებას, მდორე სვლას, მოძრაობისადმი უმცირეს წინაღობას. სავალი ნაწილი შესდგება წყვილთვლების, ბუქსების, რესორული საკიდრისა და მთი შემაერთებელი ძელებისა და ჩარჩოსაგან. ძარას ფუძე ჩარჩოა, რომელზეც მიმაგრებულია დარტყმა-წევის ხელსაწყოები და სამუხრუჭო მოწყობილობის ნაწილი. ავტოგადასაბმელის დანიშნულებაა ვაგონების გადაბმა და გრძივი ძალვების ამორტიზაცია, მუხრუჭებისა კი — ვაგონის ან მატარებლის მოძრაობის სიჩქარის რეგულირება და გაჩერება. ქართული საბჭოთა ენციკლოპედია, ტ. 4, თბ., 1979. — გვ. 265.
კონიაკი (მრავალმნიშვნელოვანი)

კონიაკი შეიძლება აღნიშნავდეს: კონიაკი — მაღალალკოჰოლიანი სასმელი; კონიაკი — ქალაქი დასავლეთ საფრანგეთში.
კით ფლინტი

კით ჩარლზ ფლინტი (დ. 17 სექტემბერი, 1969 — გ. 4 მარტი, 2019) — ინგლისელი მომღერალი და ელექტრონული ჯგუფ The Prodigy-ის ვოკალისტი. თავდაპირველად იგი მისი მოცეკვავე იყო, მაგრამ მოგვიანებით წამყვანი ვოკალისტი გახდა. მისი ხმა ჟღერს ჯგუფის ორ ბრიტანულ წარმატებულ სინგლზე, „Firestarter“ და „Breathe“. მას აგრეთვე ჰყავდა საკუთარი ჯგუფი, Flint. მთავარი სტატია: The Prodigy-ს დისკოგრაფია. The Fat of the Land (1997) Their Law: The Singles 1990–2005 (2005) Invaders Must Die (2009) World's on Fire (2011) The Day Is My Enemy (2015) No Tourists (2018) Device #1 (2003) (გამოიცა მხოლოდ პრომოს სახით) კით ფლინტი საიტზე Discogs კით ფლინტი კინოფილმების ინტერნეტ-მონაცემთა ბაზაში ↑ Flint + The Prodigy. Discogs. ციტირების თარიღი: 4 მარტი 2019
ფრენ ჰილი

ფრენსის ჰილი (დ. 23 ივლისი, 1973) — შოტლანდიელი მომღერალი, სიმღერების ავტორი და მუსიკოსი. იგი არის ჯგუფ Travis-ის წამყვანი ვოკალისტი და ტექსტების ავტორი და დაწერილი აქვს მისი პირველი ექვსი ალბომის და მეცხრე ალბომის თითქმის ყველა სიმღერა, ხოლო მეშვიდე და მერვე ალბომებში შეტანილი აქვს მნიშვნელოვანი წვლილი. ფრენი ამჟამად ლოს-ანჯელესში ცხოვრობს. მას აგრეთვე გამოცემული აქვს საკუთარი ალბომი, Wreckorder (2010). სტუდიური ალბომები Wreckorder (2010) ერთობლივი სინგლები „Do They Know It's Christmas?“ (2004) – Band Aid 20-ის შემადგენლობაში ფრენ ჰილის ოფიციალური საიტი (არქივი) Travis-ის ოფიციალური საიტი ↑ 1.0 1.1 1.2 1.3 1.4 1.5 1.6 FranHealy.com. ციტირების თარიღი: 12 იანვარი 2022 ↑ 2.0 2.1 2.2 Synnot (1 დეკემბერი 2019). „Fran's on the run: Flit's all over as Travis singer leaves La La Land“. ციტირების თარიღი: 30 ივნისი 2020. ↑ Nina's Song by Travis - Songfacts. ↑ Synnot, Siobhan (1 დეკემბერი, 2019). „Fran's on the run: Flit's all over as Travis singer leaves La La Land“. The Sunday Post. ციტირების თარიღი: 30 ივნისი 2020. შეამოწმეთ თარიღის პარამეტრი |date=-ში (დახმარება)
მარსის ბუნებრივი თანამგზავრები

მარსის ბუნებრივი თანამგზავრები — დღეისთვის ცნობილია მხოლოდ 2 ციური სხეული (ფობოსი და დეიმოსი), რომელიც პლანეტა მარსის გარშემო მოძრაობს. ორივე თანამგზავრი თავისი ღერძების გარშემო ბრუნავს იმავე პერიოდით, როგორც მარსის გარშემო, ამიტომ ისინი ყოველთვის ერთი და იგივე მხარისკენ არიან მიმართული პლანეტისკენ. ორივე თანამგზავრს აქვს ფორმა, რომელიც უახლოვდება სამღერძულ ელიფსოიდს. ფობოსი (26.8 x 22.4 x 18.4 კმ) ოდნავ აღემატება დეიმოსს (15 x 12.2 x 10.4 კმ). მარსის მოქცევის გავლენა თანდათან ანელებს ფობოსის მოძრაობას, ამცირებს მის ორბიტას, რაც საბოლოოდ გამოიწვევს მის დაცემას მარსზე. დეიმოსი, პირიქით, შორდება მარსს. ორივე თანამგზავრი აღმოჩენილია 1977 წლის 11-12 აგვისტოს ამერიკელი ასტრონომის ასაფ ჰოლის მიერ. ქართული საბჭოთა ენციკლოპედია, ტ. 3, თბ., 1978. — გვ. 411. ქართული საბჭოთა ენციკლოპედია, ტ. 10, თბ., 1986. — გვ. 350.
კუჩხი ბედინერი

„კუჩხი ბედინერი“ — კომპანია „ქართული ტელეფილმის“ 1978 წლის მოკლემეტრაჟიანი ქართული ფილმი. ფილმის რეჟისორია გურამ პატარაია. კომედიურ ფილმის საფუძველი გახდა ახალი წლის მეკვლეობის ტრადიცია, რომელიც განსაზღვრავს ოჯახის მთელი წლის იღბალს. ერთი ოჯახში, სადაც მეკვლეს ელიან, ძაღლი უნებლიე მეკვლე გახდება. ოჯახს კარგის იმედი აღარ აქვს და სპეციალურად დაბარებულ მეკვლეს დამწუხრებული ხვდებიან… გოვენ ჭეიშვილი (კოჩია) ჯუნა მიქატაძე (პაჭუ) ვასილ კახნიაშვილი (ეზუ) ციალა გურგენიძე (ცუცა) მაია მელაძე (ცირუ) ბაია (ბარბარე) დვალიშვილი (თათული) ეკა ყიფიანი (ძაბული) ლევან (ლეო) სოხაშვილი გალინა პატარიძე ივანე საყვარელიძე „კუჩხი ბედინერი“ — ეროვნული ფილმოგრაფია „კუჩხი ბედინერი“ — კინოფილმების ინტერნეტ-მონაცემთა ბაზა (ინგლისური)
მატრონა და სტალინი

„მატრონა და სტალინი“ (რუს. Матрона и Сталин), სრული სახელწოდება - „ნეტარი მატრონა ლოცავს იოსებ სტალინს“ (რუს. «Блаженная Матрона благословляет Иосифа Сталина») — არაკანონიკური ხატი, რომელზეც გამოსახულია წმინდა მატრონა მოსკოველი (1885—1952) და იოსებ სტალინი. 2008 წლიდან, მცირე დროის განმავლობაში, ხატის ადგილსამყოფელი იყო წმინდა ოლღას ტაძარი სანქტ-პეტერბურგში. ხატი დაწერა ილია პივნიკმა. ხატის სიუჟეტი ასევე გვხვდება სხვადასხვა რუსულ ქალაქში არსებულ ხატებში. თავად ხატის შექმნის ინიციატორის, ევსტაფი ჟაკოვის მოსაზრებით „ხატი კანონიკურია, რადგანაც გააჩნია ყველა საჭირო ატრიბუტი“. სანქტ-პეტერბურგის ეპარქიის განცხადებით, „ეს გამოსახულება არაკანონიკურია, რადგანაც სტალინის და წმინდა მატრონას საუბარი არის მხოლოდ ლეგენდა, რაც სინამდვილეში არ მომხდარა“. ↑ Скандал: в РПЦ завелись сталинисты. Независимая газета (2008-12-03). დაარქივებულია ორიგინალიდან — 2009-02-06. ციტირების თარიღი: 2013-02-13. ↑ „Настоятель храма, в котором была выставлена икона с изображением Сталина, подал прошение об отставке“. Церковно-Научный Центр «Православная Энциклопедия». დაარქივებულია ორიგინალიდან — 2012-06-17. ციტირების თარიღი: 2019-12-15. ↑ В московской церкви обнаружили икону со Сталиным. ФОТО. Мир (2010-10-21). ციტირების თარიღი: 2019-12-15. ↑ 4.0 4.1 Сталин: время, люди, Империя - Сталин и время. დაარქივებულია ორიგინალიდან — 2010-04-18. ციტირების თარიღი: 2019-12-15. ↑ «Икону» Сталина убрали из церкви в Стрельне, её настоятель покидает пост. Интерфакс-Религия. ციტირების თარიღი: 2019-12-15.
საბირ აბასოვი

საბირ აბასოვი (აზერ. Sabir Abbasov, სრული სახელი:Sabir Rzaqulu oğlu Abbasov; დ. 8 დეკემბერი, 1967, ბინა — გ. 20 იანვარი, 1990, ბინა) — ბაქოს შავი იანვრის ტრაგედიის მსხვერპლი. დაიბადა 1967 წლის 8 დეკემბერს ბაქოში. ჯერ დაწყებითი და საშუალო განათლება მიიღო მარდაკანის 117-ე საშუალო სკოლაში, შემდეგ დაამთავრა შუვალინის 42-ე ტექნიკურ-პროფესიული სასწავლებელი. განათლების მიღების შემდეგ მსახურობდა ჯარში, ჯერ უკრაინის სსრ-ში, შემდეგ უნგრეთში. 1989 წლის იანვარში დაბრუნდა სამხედრო სამსახურიდან. მუშაობდა აეროპორტში გამყიდველად.. შავი იანვრის დღეს დაიჭრა, ტყვია ფეხში შევიდა და მუცლიდან გამოვიდა. არხში ჩავარდნის შემდეგ წყალი მის სისხლში შევიდა. მეგობრებმა საბირი საავადმყოფოში შუაღამისას მიიყვანეს, თუმცა მიყვანიდან 10 წუთში გარდაიცვალა. დაკრძალეს ბინის სასაფლაოზე (ბინა — დაბა ბაქოს მახლობლად). ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17 (აზერბაიჯანული) ↑ 2.0 2.1 Şəhidlər. ციტირების თარიღი: 2022-10-05(აზერბაიჯანული) ↑ 3.0 3.1 Qulu Kəngərli, "Qara Yanvar şəhidləri", Bakı, "Gənclik", 1992.. ციტირების თარიღი: 2015-07-17 (აზერბაიჯანული)
ზოჰრაბ აბასოვი

ზოჰრაბ აბასოვი (აზერ. Zöhrab Abbasov, სრული სახელი:Zöhrab Heydərəli oğlu Abbasov; დ. 26 თებერვალი, 1970, ბაქო — გ. 20 იანვარი, 1990, ბაქო) — ბაქოს შავი იანვრის ტრაგედიის მსხვერპლი. ხმაურისა და სროლის გაგონებისას ზოჰრაბი მე-XI წითელი არმიის მოედანზე წავიდა, სადაც მას ხელკეტით, თოფის კონდახითა და ბლაგვი საგნით სცემეს, რის შედეგადაც მძიმე დაზიანებები მიიღო. იმავე დღეს მიყენებული დაზიანებებისგან ნეიროქირურგიულ საავადმყოფოში გარდაიცვალა. დაკრძალეს ხირდალანის სასაფლაოზე. ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17 (აზერბაიჯანული)
ლოტი ისლამში

ლუტი (არაბ. لوط) — ყურანისა და მუსლიმურ გადმოცემათა პერსონაჟი, ღმერთის წინასწარმეტყველი. ყურანში ლუტი „ერთგულ მოციქულადაა“ მოხსენიებული და ერთ-ერთია იმ სამ წინასწარმეტყველთაგან რომლის სიტყვასაც თანამემამულენი ყურად არ იღებენ (ბიბლიური ლოტის მსგავასად). ლუტი იყო იმ ადამიანთა შორის რომელთაც იბრაჰიმთან ერთად დატოვეს სამშობლო. „ყურანი“ / არაბულიდან თარგმნა, შესავ. წერილი და განმარტ. დაურთო გიორგი ლობჟანიძემ; [რედ. როსტომ ჩხეიძე ; პროექტის ავტ. ნაირა გელაშვილი]. - [თბ. : კავკას. სახლი, 2006]. - 526გვ. ; 29სმ.. - თარგმანი ეძღვნება ილია ჭავჭავაძეს. - ბიბლიოგრ.: გვ. 670-672. - ISBN 99940-921-3-8;
მიჯაჭვული რაინდები

„მიჯაჭვული რაინდები“ — რეჟისორ გოდერძი ჩოხელის 1999 წლის ფილმი. დონ-კიხოტს და სანჩო პანსას კავკასიონის ქედზე მიჯაჭვული ამირანის განთავისუფლება აქვთ გადაწყვეტილი. შორი გზიდან მომავლები ღამის გასათევად ლუარსაბ თათქარიძის კარმიდამოს მიადგებიან. თავადის ხასიათში ბევრი რამ საერთო აღმოჩინეს და ისინი ერთად აგრძელებენ გზას თავისუფლების იდეის ხორცშესახმელად. გზად კი სახიფათო თავგადასავლები ელით. კახი კავსაძე — დონ–კიხოტი გივი ბერიკაშვილი — სანჩო პანსა რამაზ ჩხიკვაძე — ლუარსაბი ტრისტან სარალიძე — დათო ნიკა ჩოხელი — მახარე მანანა გამცემლიძე — დარეჯანი ნინო ჩხეიძე — დულსინეა თამარ სხირტლაძე — ინგლისელი ქალი გოვენ ჭეიშვილი — ტოტია ბესარიონ ხიდეშელი — მამაო გიორგი 1999 — პრიზი კახი კავსაძეს მამაკაცის როლის საუკეთესო შესრულებისათვის. დსთ-სა და ბალტიისპირეთის ქვეყნების საკავშირო კინოფესტივალზე „კინოშოკი“, ანაპა (რუსეთი) „მიჯაჭვული რაინდები“ — კინოფილმების ინტერნეტ-მონაცემთა ბაზა (ინგლისური) „მიჯაჭვული რაინდები“ [დაარქივებული] — ეროვნული ფილმოგრაფია
ფარიდა აბასოვა

ფარიდა აბასოვა (აზერ. Fəridə Abbasova, სრული სახელი:Fəridə Nəriman qızı Abbasova; დ. 14 თებერვალი, 1952, ბაქო — გ. 20 იანვარი, 1990, ბაქო) — ბაქოს შავი იანვრის ტრაგედიის მსხვერპლი. დაიბადა 1952 წლის 14 თებერვალს ბაქოში. ჰყავდა ოჯახი, 2 ვაჟი და ერთი ქალიშვილი დარჩა. დაახლოებით 00:00 საათზე ფარიდა აბასოვას სახლის ეზოში საბჭოთა არმიის ჯარისკაცების მიერ ნასროლი ტყვია გულში მოხვდა. სასწრაფო დახმარება გამოიძახეს, თუმცა ფარიდა ექიმების მოსვლამდე დაიღუპა. 20 იანვარს, როდესაც მისი ცხედარი ნარდარანში მიჰყავდათ, სამხედროებმა ხელი შეუშალა. მიუხედავად ამისა, ცხედარი საიდუმლო გზით გადაასვენეს ნარდარანში და დაკრძალეს ნარდარანის სასაფლაოზე. ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17 (აზერბაიჯანული) ↑ Şəhidlər. ციტირების თარიღი: 2022-10-05 (აზერბაიჯანული)
ყაჩაღები. თავი VII

„ყაჩაღები. თავი VII“ — 1996 წლის დრამატული ფილმი, რომრლიც საქართველოს, საფრანგეთის, რუსეთის, იტალიის და შვეიცარიის ერთობლივი ნაწარმოებია. რეჟისორი და სცენარის ავტორია ოთარ იოსელიანი. ფილმის პირველი ჩვენება 1997 წლის 29 მაისს შედგა უნგრეთში. ამირან ამირანაშვილი — ვანო დავით გოგიბედაშვილი — სანდრო გია (გიო) ცინცაძე — სპირიდონი ნინო ორჯონიკიძე — ეკა ალექსი ჯაყელი — ვიქტორი ნიკო ქარცივაძე — კოლა ქეთი კაპანაძე — ლია დათო ტარიელაშვილი ნიკო ტარიელაშვილი — ნიკო მარინა ქარცივაძე კახი მაისურაძე ემანუელ ჩაუვიგნი ნარდა ბლანჩეტი ანა–მარიე ეიზენშიცი 1996 — ვენეციის საერთაშორისო კინოფესტივალის სპეციალური პრიზი საუკეთესო რეჟისურისათვის 1996 — მამაკაცის როლის საუკეთესო შესრულებისათვის ვენეციის კინოფესტივალის ჟიურის დიდი პრიზი ამირან ამირანაშვილს 1999 — რუსეთის კინომატოგრაფიული პრემია „ნიკა“ საუკეთესო სარეჟისორო ნამუშევრისათვის „ყაჩაღები, თავი VII“ — კინოფილმების ინტერნეტ-მონაცემთა ბაზა (ინგლისური) „ყაჩაღები, თავი VII“ [დაარქივებული] — ეროვნული ფილმოგრაფია ↑ ბორაშვილი მიხო, საუბრები კინორეჟისურაზე: ქრესტომათია, წგნ. I, თბ.: „კენტავრი“, 2014. — გვ. 260–261. ↑ Лауреаты за 1998. kino-nika.com. ციტირების თარიღი: 17 დეკემბერი, 2023
ეიუბ აბდულაევი

ეიუბ აბდულაევი (აზერ. Əyyub Abdullayev, სრული სახელი:Əyyub Mahmud oğlu Abdullayev; დ. 17 ივნისი, 1967, ეღეგნავანი — გ. 20 იანვარი, 1990, ბაქო) — ბაქოს შავი იანვრის ტრაგედიის მსხვერპლი. აიუბ აბდულაევი დაიბადა 1967 წლის 17 აგვისტოს სომხეთის სსრ-ში, არარატის რაიონის სოფელ ეღეგნავანში. 1987 წელს დაბრუნდა სამხედრო სამსახურიდან. 1988 წლის ნოემბერში სომხეთიდან აზერბაიჯანელთა მასობრივი დეპორტაციის გამო, მისი ოჯახი იძულებული გახდა დაეტოვებინა მშობლიური სოფელი და ბაქოში გადასულიყო. მუშაობდა ბაქოს მაცივრების ქარხანაში მუშად. ტრაგედიის ღამეს სახლიდან 00:30 საათზე გავიდა. იმ ღამეს ის სასტუმრო „ნახიჩევანთან“ დაიღუპა. 22 იანვარს უცნობი პირის სახით დაკრძალეს შეჰიდთა ხეივანში. ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17 (აზერბაიჯანული) ↑ Şəhidlər. ციტირების თარიღი: 2022-10-05 (აზერბაიჯანული) ↑ Qara Yanvar şəhidləri. ციტირების თარიღი: 2013-01-28 (აზერბაიჯანული)
ვერა ბესანტინა

ვერა ბესანტინა (აზერ. Vera Bessantina, სრული სახელი: Vera Lvovna Bessantina ; დ. 2 მარტი, 1973 — გ. 20 იანვარი, 1990, ბაქო) — ბაქოს შავი იანვრის ტრაგედიის მსხვერპლი. ვერა ბესანტინა დაიბადა 1973 წელს. ეროვნებით ებრაელი იყო . მამამისი ლევი სამხედრო ოფიცერი იყო, დედა ლუდმილა კი გამომცემლობა „აზერბაიჯანში“ მუშაობდა. ვერა 258-ე საშუალო სკოლის მე-11 კლასის მოსწავლე იყო. დაამთავრა 23-ე სამუსიკო სკოლის ვიოლინოს კლასი. მისი დედის, ლუდმილა ბესანტინას თქმით, იანვრის მოვლენების დროს საცხოვრებელი კორპუსის მე-5 სართულზე მყოფ ვერას ქუჩიდან ნასროლი ტყვია მოხვდა. საავადმყოფოში მიყვანის შემდეგ დაიღუპა. დაკრძალულია შეჰიდთა ხეივანში. ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17 (აზერბაიჯანული) ↑ Qulu Kəngərli, "Qara Yanvar şəhidləri", Bakı, "Gənclik", 1992.. ციტირების თარიღი: 2015-07-17 (აზერბაიჯანული) ↑ 3.0 3.1 Vahid Məhərrəmov, "Qanlı Gecə - Qanlı Tarix", Bakı, " Hərbi Nəşriyyat", 2011.. ციტირების თარიღი: 2022-08-19(აზერბაიჯანული)
ზურაბ მექვაბიშვილი

ზურაბ მექვაბიშვილი (დ. 6 მარტი, 1948) — ქართველი რეჟისორი და სცენარისტი, საქართველოს კინემატოგრაფისტთა შემოქმედებითი კავშირის წევრი. 1971 წელს დაამთავრა თბილისის სახელმწიფო უნივერსიტეტის ჟურნალისტიკის ფაკულტეტი, კინო-ტელე დრამატურგის სპეციალობით. 1980 წელს დაამთავრა შოთა რუსთაველის სახელობის თბილისის თეატრალური ინსტიტუტის კინოფაკულტეტი. დამდგმელი რეჟისორი და სცენარისტია ფილმების: „ექსპედიცია“ (1983) და „კალმასობა იოანესი“ (1993). ზურაბ მექვაბიშვილი — საქართველოს ბიოგრაფიული ლექსიკონი ზურაბ მექვაბიშვილი — ეროვნული ფილმოგრაფია ზურაბ მექვაბიშვილი — ეროვნული ფილმოგრაფია (დაარქივებული)
მიხეილ მამულაშვილი

მიხეილ მამულაშვილი (დ. 14 სექტემბერი, 1873, მცხეთა — გ. 6 იანვარი, 1973) — ქართველი მებაღე-დეკორატორი. დაიბადა 1873 წლის 14 სექტემბერს, ქალაქ მცხეთაში. 7 წლის იყო, როცა ყვავილებისადმი განსაკუთრებული სიყვარული გაუჩნდა. სწავლობდა პიატიგორსკის პროგიმნაზიაში (1882), შემდეგ წინამძღვრიანთკარის სასულიერო სასოფლო-სამეურნეო სასწავლებელში. 1890 წელს დაამთავრა თბილისის საბაღოსნო სასწავლებელი. დაახლოებით 20 წლის ასაკში, თამამშევის ქარვასლაში მაღაზია გახსნა. მცხეთის ბაღში მოყვანილი ყვავილებისგან დამზადებულ გვირგვინებს, კალათებს და გირლანდებს სთავაზობდა მაშინდელ თბილისელებს. 1890-1898 წლებში მუშაობდა კავკასიის მეფისნაცვლის ბაღში. 1907 წელს ი. წინამძღვრიშვილის ინიციატივით თბილისში გახსნა ყვავილების სალონი. საქართველოში საბჭოთა ხელისუფლების დამყარების შემდეგ იყო საბაღოსნო საქმის ერთ-ერთი პოპულარიზატორი. დიდია მისი ღვაწლი მრავალი ველური ყვავილის გაკულტურებაში. მას სახელი გაუთქვა ორიგინალური სტილის მხატვრულმა კომპოზიციებმა. სისტემატურად მონაწილეობდა ყვავილების რესპუბლიკურ და საკავშირო გამოფენებში. მამულაშვილის მცხეთის ბაღში დაცულია მისი მხატვრული კომპოზიციები და კაბინეტ-მუზეუმები. 1959 წელს რეჟისორმა ოთარ იოსელიანმა მიხეილ მამულაშვილზე გადაიღო ფილმი „საპოვნელა“. დაკრძალულია თავისივე ბაღში. მიხეილ მამულაშვილი — საქართველოს ბიოგრაფიული ლექსიკონი მიხეილ მამულაშვილის ცნობილი ბაღი განადგურების ზღვარზეა – უსახურობიდან სილამაზემდე, 24media.ge
მაჰირ მუსტაფაევი

მაჰირ მუსტაფაევი (აზერ. Mahir Mustafayev, სრული სახელი:Mahir Vaqif oğlu Mustafayev; დ. 25 ნოემბერი 1968, ბაქო, აზერბაიჯანის სსრ, სსრკ — გ. 20 იანვარი 1990, ბაქო, აზერბაიჯანის სსრ, სსრკ) — ბაქოს შავი იანვრის ტრაგედიის მსხვერპლი. დაიბადა 1968 წლის 25 ნოემბერს ბაქოში. ჯერ დაამთავრა 45-ე საშუალო სკოლა, შემდეგ ავტომობილის მართვის კურსები, მუშაობდა მე-2 საავტობუსე პარკში მძღოლად. 19 იანვრის ღამეს დაჭრილები თავის სატვირთო მანქანით გადაჰყავდა. ჯერ ერთ მეგობარ ალბალასთან ერთად, შემდეგ კი მეორე მეგობარ ალექსანდრე კარიმოვთან ერთად.[1] XI წითელი არმიის მოედანზე მაჰირი რამდენიმე საათის შემდეგ დაიღუპა, ალექსანდრე კი 5 თებერვალს. ორივე მეგობარი შეჰიდთა ხეივანშია დაკრძალული. ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17 (აზერბაიჯანული) ↑ Şəhidlər. ციტირების თარიღი: 2022-10-05 (აზერბაიჯანული) ↑ Qara Yanvar şəhidləri. ციტირების თარიღი: 2015-07-17 (აზერბაიჯანული)
ალაჰიარ ნასიბოვი

ალაჰიარ ნასიბოვი (აზერ. Allahyar Nəsibov, სრული სახელი:Allahyar İsgəndər oğlu Nəsibov; დ. 6 აპრილი 1952, ბაქო, აზერბაიჯანის სსრ, სსრკ — გ. 19 იანვარი 1990, ბაქო, აზერბაიჯანის სსრ, სსრკ) – ბაქოს შავი იანვრის ტრაგედიის მსხვერპლი. ალაჰიარ ისგენდერ-ოღლუ ნასიბოვი დაიბადა 1952 წლის 6 აპრილს სომხეთის სსრ ამასიის რაიონის სოფელ ოხჩუოღლუში (ახლანდ. ვოღჯი). სომხეთიდან რუსეთში, კრასნოდარში გადავიდა. 1989 წლის აგვისტოში, სომხურ-აზერბაიჯანული კონფლიქტის დაწყების შემდეგ, ოჯახთან ერთად ბაქოში გადავიდა. პროფესიით ისტორიის მასწავლებელი იყო და კარგად იცოდა აზერბაიჯანისა და თურქეთის ისტორია. ↑ "20 Yanvar Şəhidi" fəxri adının verilməsi haqqında Azərbaycan Respublikasının Prezidentinin 17 yanvar 2000-ci il tarixli 259 saylı Fərmanı. ციტირების თარიღი: 2015-07-17 (აზერბაიჯანული) ↑ აზერბაიჯანის რესპუბლიკის მემორიალური წიგნი, ტომი XI. გვ. 443. (აზერბაიჯანული)
ჩიტიშვილი

საკუთარი სახელი ჩიტიშვილი შეიძლება აღნიშნავდეს ერთ-ერთ შემდეგ პიროვნებათაგანს: ავთანდილ ჩიტიშვილი — ბიზნესმენი, პოლიტიკოსი მანანა ჩიტიშვილი — პოეტი ნიკა ჩიტიშვილი — სპორტსმენი (უშუ)